เมืองทองเฮ ขยับรั้งที่ 8 เอเชีย ธีราทร ติดโหวตยิงยอดเยี่ยม
กิเลนผยอง เอสซีจี เมืองทอง ยูไนเต็ด ขยับขึ้น 1 อันดับ ล่าสุดรั้ง ที่ 8 เอเชีย ของ Footballdatabase เว็บไซต์จัดอันดับและเก็บสถิติผลการแข่งขันของสโมสรทั่วโลก ส่วนแชมป์เจลีก คาชิมา แอนท์เลอร์ส ที่เพิ่งเสียท่าพวกเขาในเอซีแอลยังยึดท็อปไฟว์ต่อไป ขณะที่ เอเอฟซี เปิดโหวตประตูสุดสวยในศึก เอเอฟซี แชมเปียนส์ลีก หลังจบศึกเอซีแอล นัดที่ 2 ซึ่งหนึ่งในนั้นมีฟรีคิกอันเฉียบขาดของ เจ้าอุ้ม ธีราทร บุญมาทัน ที่ยิงให้กับเมืองทองรวมอยู่ด้วย,Footballdatabase เว็บไซต์จัดอันดับและเก็บสถิติผลการแข่งขันของสโมสรทั่วโลก ตั้งแต่ปี 2010 ประกาศผลการจัดอันดับทีมทั่วโลกล่าสุดออกมา ปรากฏว่า เอสซีจี เมืองทอง ยูไนเต็ด แชมป์โตโยต้า ไทยลีก ขยับขึ้นมารั้งอันดับ 8 เอเชียหลังทำผลงานได้อย่างยอดเยี่ยมในช่วงที่ผ่านมา,กิเลนผยองรั้งอันดับ 9 เอเชีย ตั้งแต่ก่อนเกมที่ต้องออกไปเยือนบริสเบน โรร์ ในศึกเอเอฟซี แชมเปียนส์ลีก 2017 รอบแบ่งกลุ่ม นัดแรก ซึ่งจากการที่เสมอกลับมาได้ 0-0 ต่อด้วยบุกชนะบีอีซี เทโรศาสน 0-1 (ไทยลีก), เปิดบ้านพิชิต คาชิมา แอนท์เลอร์ส 2-1 (เอซีแอล) และล่าสุดบุกถล่มชลบุรี เอฟซี 3-0 (ไทยลีก) ทำให้พวกเขาขยับขึ้นมารั้งที่ 8 เอเชียแล้ว ซึ่งเป็นอันดับสูงที่สุดที่เคยยืนหยัด มีเพิ่มเป็น 1,551 คะแนน พร้อมยึดอันดับ 1 แห่งอาเซียน ขณะที่บุรีรัมย์ ยูไนเต็ด รั้งอันดับ 26 เอเชีย และเป็นอันดับ 2 อาเซียน ด้านชลบุรี เอฟซี หลุดจากท็อปทรีอาเซียนรั้งอันดับ 36 เอเชีย,ส่วนคาชิมา แอนท์เลอร์ส ยอดแชมป์เจลีก ญี่ปุ่น แม้ล่าสุดเพิ่งเสียท่าเอสซีจี เมืองทองฯ ในเอเอฟซี แชมเปียนส์ลีก แต่ยังรั้งอันดับ 5 เอเชียต่อไป มี 1,588 คะแนน ทว่าในส่วนของกว่างโจว เอเวอร์กรานเด (จีน) ถูกอัล อาห์ลี (ซาอุดีอาระเบีย) ทำแต้มทาบที่ 1,620 คะแนน พร้อมยึดอันดับ 1 เอเชียร่วมกันเป็นครั้งแรก,ขณะเดียวกัน ทางด้าน เจ้าอุ้ม ธีราทร บุญมาทัน แบ็กซ้ายเอสซีจี เมืองทอง ยูไนเต็ด มีลุ้นคว้าประตูสุดสวยหลังจบศึกเอเอฟซี แชมเปียนส์ลีก 2017 รอบแบ่งกลุ่ม นัดที่ 2 เมื่อฟรีคิกที่ยิงใส่คาชิมาฯ แชมป์เจลีก ถูกสมาพันธ์ฟุตบอลแห่งเอเชีย (เอเอฟซี) เลือกติดโผ 1 ใน 4 ลูกยิงที่เปิดให้แฟนบอลได้ร่วมโหวต,โดยประตูดังกล่าวเกิดขึ้น น.12 ธีราทร บุญมาทัน ซัดฟรีคิกหน้าเขตโทษเข้าไปอย่างเฉียบขาดก่อนช่วยกิเลนผยองเปิดบ้านชนะแชมป์เจลีก 8 สมัยไปได้ 2-1 และล่าสุดยังมีลุ้นประตูสุดสวยประจำนัดที่ 2 เมื่อติดเป็น 1 ใน 4 ลูกยิงที่เอเอฟซีเปิดให้แฟนบอลร่วมโหวต พร้อมกับอีก 3 ประตูของ ริคาร์โด กูลาร์ต (กวางโจว เอเวอร์แกรนด์), นัม แท ฮี (เลคห์วิยา) และอุมัร อัล ซูมะฮ์ (อัล อาห์ลี)
กิเลนผยอง ขยับขึ้น 1 อันดับ ล่าสุดรั้งที่ 8 เอเชีย ของ Footballdatabase เว็บไซต์จัดอันดับและเก็บสถิติผลการแข่งขันของสโมสรทั่วโลก  ขณะที่ผลโหวตประตูสุดสวยในศึก เอเอฟซี แชมเปียนส์ลีก นัด 2 มีฟรีคิกของ เจ้าอุ้ม รวมอยู่ด้วย
Footballdatabase,เอสซีจี เมืองทอง ยูไนเต็ด,เอเอฟซี แชมเปียนส์ ลีก 2017,ธีราทร บุญมาทัน,เอเอฟซี